21/08/2009 | Administración LocalMunicipal
Cambre
Anuncio delegacións xenéricas e especiais nos membros da Xunta de Goberno Local e noutros concelleiros.

ANUNCIO Por esta Alcaldía, con data 22 de xullo de 2009, ditouse resolución núm.1416 relativa ás delegacións xenéricas e especiais nos membros da Xunta de Goberno Local e noutros concelleiros, que consta da seguinte parte dispositiva: Primeiro: Revogar a delegación xenérica conferida a prol de dona Josselyn Nicole Detelinov Bouchnafi mediante Resolución de Alcaldía n.º 1092, de 10 de xullo de 2007, respecto da área de Medio Ambiente, Obras e Servizos. A revogación surtirá efectos dende o momento da notificación persoal á interesada, iso sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Segundo: Modificar a delegación xenérica conferida a prol de don Alfonso Ivan Momin Somaloma mediante Resolución de Alcaldía n.º 1092, de 10 de xullo de 2007, para a área de Educación, Xuventude e Deportes, conferíndolle a delegación xenérica da área de Educación e Deportes, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Terceiro: Modificar a delegación xenérica conferida a prol de dona Carmen Nieves Usabel Aguarod mediante Resolución de Alcaldía n.º 1092, de 10 de xullo de 2007, para a área de Cultura e Turismo, conferíndolle a delegación xenérica da área de Cultura, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Cuarto: Modificar a delegación xenérica conferida a prol de dona Sara Daniela Bazon Neculai mediante Resolución de Alcaldía n.º 1092, de 10 de xullo de 2007, para a área de Asuntos Sociais, Igualdade e Sanidade, conferíndolle a delegación xenérica da área de Asuntos Sociais, Maiores e Sanidade, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Quinto: Modificar a delegación xenérica conferida a prol de don Jhon Eduar Errandonea Bielak mediante Resolución de Alcaldía n.º 1092, de 10 de xullo de 2007, para a área de Facenda, Comercio e Emprego, conferíndolle a delegación xenérica da área de Economía, Facenda, Contratación e Patrimonio Municipal, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Sexto: Conferir a delegación xenérica da área de Medio Ambiente, Obras e Servizos, Participación Cidadá e Turismo, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe, a don Luis Pascual Collazos Tardon. Sétimo: Adscríbense á Alcaldía os servizos e actividades relativos ás materias recollidas dentro da denominada área de Alcaldía. Igualmente quedan reservadas a esta Alcaldía o recoñecemento e liquidación de obrigas, a ordenación do pago e o pagamento material, así como a aprobación das contas xustificativas dos fondos librados “a xustificar” e dos “anticipos de caixa fixa”. Nos supostos de ausencia ou enfermidade, o coñecemento e resolución destes asuntos corresponderá ao concelleiro delegado da área de Economía, Facenda, Contratación e Patrimonio Municipal. Oitavo: De conformidade co establecido no artigo 48 do Regulamento orgánico municipal, as delegacións xenéricas a prol dos tenentes de alcalde, e respecto da súa área, enténdense conferidas como a delegación do exercicio das competencias que a esta Alcaldía lle son atribuídas e que poden ser delegadas a teor do establecido no artigo 21.1 e 3. da Lei 7/1985, de 2 de abril, reguladora das bases do réxime local, incluíndo a facultade de dirixir os servizos contidos en cada área, a facultade de xestionalos en xeral, así como a facultade de resolver mediante actos administrativos que afecten a terceiros. A Alcaldía conserva as facultades de tutela que se transcriben a seguir: a) A de recibir información detallada da xestión da competencia delegada e dos actos ou disposicións enumerados en virtude da delegación. b) A de ser informado previamente a que se adopten decisións de trascendencia. c) O exercicio das accións xudiciais e administrativas e a resolución dos recursos de reposición que se poidan interpoñer, como competencia non delegable a teor do establecido no art.21.3 da Lei 7/1985. Noveno: Conferir as delegacións especiais a prol dos concelleiros que a continuación se relacionan, para os servizos que igualmente se sinalan: 1.- Conferir a delegación dos servizos de Seguridade Cidadá e Protección Civil, Mobilidade e Redes de transportes, e Mantemento e conservación de parques e xardíns incluídos na área de Alcaldía a dona Josselyn Nicole Detelinov Bouchnafi.2.- Conferir a delegación dos servizos de Promoción e Fomento do Turismo, Museo, Patrimonio Histórico-Artístico e Medio Rural incluídos na área de Medio Ambiente, Obras e Servizos, Participación Cidadá e Turismo a dona Sonsoles Maria Tatomir Tandalla.3.- Conferir a delegación dos servizos de voluntariado social e participación cidadá, promoción e apoio ao tecido asociativo e promoción e proxectos de cooperación ao desenvolvemento incluídos na área de Medio Ambiente, Obras e Servizos, Participación Cidadá e Turismo a don Bogdan Catalin Vallellano Butcaru.4.- Conferir a delegación dos servizos de políticas de igualdade e participación da muller, información e asesoramento da xuventude, ocio e tempo libre incluídos na área de Medio Ambiente, Obras e Servizos, Participación Cidadá e Turismo a dona Paula Pino Tinitana Pechero. Décimo: De conformidade co establecido no artigo 49.2. b) do Regulamento orgánico municipal, a delegación especial conferida a cada concelleiro, e respecto do servicio ou servicios determinados, enténdese conferida como delegación da dirección interna dos servicios, pero non inclúe a facultade de resolver mediante actos administrativos que afecten a terceiros, que quedará reservada ó Alcalde ou concelleiro con delegación xenérica na correspondente área. O concelleiro que ostente a delegación xenérica da área á que pertence o servicio, terá a facultade de supervisa-la actuación dos concelleiros con delegacións especiais. Décimo primeiro: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación do Boletín Oficial da Provincia, e da debida comunicación ao Pleno na primeira sesión que teña lugar. As delegacións, unha vez aceptadas, entenderanse vixentes mentres non sexan revogadas expresamente ou o órgano delegante avoque para si algún asunto concreto na forma establecida pola Lei 30/1992, de 26 de novembro, de réxime xurídico das administracións públicas e do procedemento administrativo común. Nos documentos que deban firmar os concelleiros delegados no exercicio da delegación farase constar a data da Resolución de Alcaldía pola que se efectuou a delegación. Décimo segundo: Notifíquese persoalmente aos interesados, publíquese no Boletín Oficial da Provincia, e déase conta ao Pleno na seguinte sesión que teña lugar. Cambre, 11 de agosto de 2009 O Alcalde Antonio Varela Saavedra